Държавен вестник, бр. 29, 2021 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  29
4. план-графици за консултиране със заин­
тересованите страни при подготовката и/или 
отчитането на национален план за действие;
5. дневен ред и протоколи от заседанията 
на работните групи към съвета;
6. националните планове за действие;
7. междинните оценки и окончателните 
доклади за самооценка на изпълнение на 
действащи или приключили национални 
планове за действие;
8. докладите на Независимия механизъм 
за оценка на изпълнението на национални 
планове за действие.
(6) Съветът приема правила за работата си.
Чл. 4. (1) Националният план за действие 
се приема за срок две години и включва не 
повече от 15 мерки за подобряване на дей­
ността на централната изпълнителна власт 
в следните тематични области:
1. почтено управление и борба с коруп­
цията;
2. гражданско участие;
3. прозрачност и достъп до информация;
4. отворени данни;
5. други.
(2) За да бъде включена мярка в изброе­
ните по ал. 1 тематични области, тя трябва 
да отговаря на следните условия:
1. да е свързана с принципите на иници­
ативата „Партньорство за открито управле­
ние“ за прозрачност, гражданско участие, 
отчетност и технологично обновление;
2. да е конкретна, с определени финансови 
параметри на изпълнение и измерими резул­
тати и да е изпълнима в рамките на срока 
на съответния национален план за действие;
3. да включва съвместни действия с граж­
данското общество при нейното планиране, 
изпълнение или контрол;
4. да има преобразяващ потенциал за 
функционирането на държавната власт.
(3) По предложение на или съгласувано 
с представители на местната власт, с На­
родното събрание или със съдебната власт, 
националният план за действие може да 
включва и мерки от тяхна компетентност, 
отговарящи на условията по ал. 2.
(4) Подготовката на националния план 
за действие преминава през следните етапи:
1. оповестяване от дирекция „Модерниза­
ция на администрацията“ на график за подго­
товката на плана на Портала за обществени 
консултации заедно с информация за целите 
и принципите на инициативата и за начина 
на включване на гражданите и юридическите 
лица в разработването на плана;
2. събиране на предложения за мерки 
в плана от държавни органи, граждани и 
юридически лица;
3. обсъждане на проекта на план от 
преходния състав на съвета и взимане на 
решение за структурата и съдържанието му 
в съответствие с приложението;
4. внасяне на плана за приемане от Минис­
терския съвет по предложение на заместник 
министър-председателя по чл. 2, ал. 3.
(5) Подготовката на нов национален план 
започва най-късно три месеца преди изтича­
нето на срока на действащ национален план.
(6) За подпомагане на дейността на съ­
вета могат да се създават работни групи за 
разработване на отделни области или мерки 
за нов национален план за действие или за 
мониторинг на изпълнението на действащ 
план. За участие в работните групи може 
се канят и лица извън състава на съвета.
Чл. 5. (1) След изтичането на първа­
та година от срока на националния план 
за действие въз основа на информация от 
членовете на съвета, отговарящи за прила­
гането на мерките, се извършва междинна 
оценка на напредъка по изпълнението им, 
която се обсъжда от съвета. При констати­
рана необходимост на този етап могат да се 
предлагат нови или да се изменят мерки от 
плана чрез обсъждане в съвета и решение 
на Министерския съвет, като съответно се 
актуализира и съставът на съвета.
(2) Най-късно три месеца преди изти­
чането на срока на националния план за 
действие по инициатива на заместник минис­
тър-председателя по чл. 2, ал. 3 се подготвя 
окончателен доклад за самооценка, включ­
ващ постигнатите резултати и степента на 
изпълнение на заложените мерки.
(3) Докладът за самооценка се обсъжда 
от съвета преди изтичането на срока на 
националния план, като становищата на 
членовете се отразяват в протокол, и се 
приема с решение на Министерския съвет.
Чл. 6. Всички държавни органи са длъж­
ни да предоставят навременна и точна 
информация за изпълнението на мерките 
от националните планове за действие при 
поискване от представителите на съвета и 
на Независимия механизъм за оценка на 
Глобалната инициатива „Партньорство за 
открито управление“.
Чл. 7. Средствата за годишната вноска за 
участие на България в Глобалната инициа­
тива „Партньорство за открито управление“ 
се предвиждат ежегодно по бюджета на 
Министерския съвет.
Преходни и заключителни разпоредби
§ 1. Постановлението се приема на ос­
нование чл. 22а, ал. 1 от Закона за адми­
нистрацията.
§ 2. (1) В едномесечен срок от влизането 
в сила на постановлението дирекция „Мо­
дернизация на администрацията“ в админи­
страцията на Министерския съвет публикува